CELEX: 32016D1373
Language: sk
Date: 2016-08-11 00:00:00
Title: Vykonávacie rozhodnutie Komisie (EÚ) 2016/1373 z 11. augusta 2016, ktorým sa schvaľuje plán výkonnosti siete na druhé referenčné obdobie systému výkonnosti jednotného európskeho neba (2015 – 2019) (Text s významom pre EHP)

12.8.2016   
            
            
               SK
            
            
               Úradný vestník Európskej únie
            
            
               L 217/51
            
         VYKONÁVACIE ROZHODNUTIE KOMISIE (EÚ) 2016/1373
   z 11. augusta 2016,
   ktorým sa schvaľuje plán výkonnosti siete na druhé referenčné obdobie systému výkonnosti jednotného európskeho neba (2015 – 2019)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (1), a najmä na jeho článok 11 ods. 1,
   so zreteľom na vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (2), a najmä na jeho článok 6 písm. d),
   keďže:
   
               (1)
            
            
               Podľa nariadenia Komisie (EÚ) č. 677/2011 (3) manažér siete prispieva k realizácii systému výkonnosti.
            
         
               (2)
            
            
               Manažér siete vypracoval v súlade s vykonávacím nariadením (EÚ) č. 390/2013 plán výkonnosti siete na druhé referenčné obdobie systému výkonnosti jednotného európskeho neba (2015 – 2019) a predložil ho Komisii.
            
         
               (3)
            
            
               Komisia s podporou orgánu na preskúmanie výkonnosti posúdila plán výkonnosti siete na základe cieľov výkonnosti platných pre celú Úniu a mutatis mutandis na základe kritérií stanovených v prílohe IV k vykonávaciemu nariadeniu (EÚ) č. 390/2013, ako aj ďalších požiadaviek uvedeného nariadenia.
            
         
               (4)
            
            
               Z tohto posúdenia vyplynulo, že plán výkonnosti siete je v súlade s uvedenými cieľmi, kritériami a požiadavkami. Najmä pokiaľ ide o kľúčové oblasti výkonnosti, ako je bezpečnosť, životné prostredie a kapacita, ciele stanovené v pláne zodpovedajú príslušným cieľom platným pre celú Únie, a teda sú s uvedenými cieľmi platnými pre celú Úniu konzistentné. Ciele stanovené v pláne sú v súlade s cieľmi stanovenými pre celú Úniu aj v prípade nákladovej efektívnosti, ktorá je ďalšou kľúčovou oblasťou výkonnosti, keďže podľa prognózy by malo byť zníženie stanovených jednotkových nákladov väčšie ako cieľové hodnoty stanovené pre celú Úniu.
            
         
               (5)
            
            
               Preto je vhodné, aby Komisia schválila definitívnu verziu plánu výkonnosti siete v jeho vydaní z júna 2015, ktorý vypracoval a Komisii predložil manažér siete.
            
         PRIJALA TOTO ROZHODNUTIE:
   Článok 1
   Plán výkonnosti siete na druhé referenčné obdobie systému výkonnosti jednotného európskeho neba (2015 – 2019) v jeho vydaní z júna 2015, ktorý predložil manažér siete, sa schvaľuje.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 11. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 96, 31.3.2004, s. 1.
   
      (2)  Ú. v. EÚ L 128, 9.5.2013, s. 1.
   
      (3)  Nariadenie Komisie (EÚ) č. 677/2011 zo 7. júla 2011, ktorým sa ustanovujú podrobné pravidlá vykonávania funkcií siete manažmentu letovej prevádzky (ATM) a ktorým sa mení a dopĺňa nariadenie (EÚ) č. 691/2010 (Ú. v. EÚ L 185, 15.7.2011, s. 1).